**พลอากาศเอก ชลิต พุกผาสุข องคมนตรี ประชุมสภามหาวิทยาลัยราชภัฏเพชรบุรี ในฐานะนายกสภามหาวิทยาลัยฯ**

พลอากาศเอก ชลิต พุกผาสุข นายกสภามหาวิทยาลัยราชภัฏเพชรบุรี เป็นประธานการประชุมสภามหาวิทยาลัยราชภัฏเพชรบุรี ครั้งที่ 2/2563 ซึ่งจัดขึเนเมื่อวัน ที่ 17 กุมภาพันธ์ 2563 ณ ห้องประชุมราชภัฏสภา ชั้น 9 อาคารวิทยาภิรมย์ มหาวิทยาลัยราชภัฏเพชรบุรี โดยมีผู้ช่วยศาสตราจารย์ ดร.เสนาะ กลิ่นงาน อธิการบดีมหาวิทยาลัยราชภัฏเพชรบุรี ให้การต้อนรับและกล่าวชี้แจงวาระการประชุม

ก่อนเริ่มการประชุมพลอากาศเอก ชลิต พุกผาสุข นายกสภามหาวิทยาลัยฯ ได้กล่าวแสดงความยินดี ให้โอวาทและแนวทางการทำงานในการขับเคลื่อนนโยบายมหาวิทยาลัยด้านต่าง ๆ ร่วมกันของกรรมการสภามหาวิทยาลัยฯ เนื่องจากเป็นการเข้ามาปฏิบัติหน้าที่เป็นครั้งแรกในฐานะนายกสภามหาวิทยาลัยราชภัฏเพชรบุรี ขณะที่การประชุมได้มีการแจ้งเรื่องสำคัญ ๆ เช่น ประกาศสำนักนายกรัฐมนตรี เรื่องแต่งตั้งนายกสภามหาวิทยาลัยราชภัฏเพชรบุรีและกรรมการสภามหาวิทยาลัยผู้ทรงคุณวุฒิของมหาวิทยาลัยราชภัฏเพชรบุรี ตามที่ได้มีพระบรมราชโองการโปรดเกล้าโปรดกระหม่อมแต่งตั้งให้ พลอากาศเอก ชลิต พุกผาสุข ดำรงค์ตำแหน่ง นายกสภามหาวิทยาลัยราชภัฏเพชรบุรี และแต่งตั้งกรรมการสภามหาวิทยาลัยผู้ทรงคุณวุฒิ จำนวน 11 ท่าน อาทิ รองศาสตราจารย์ ดร.เทื้อน ทองแก้ว อดีตอธิการบดีสถาบันราชภัฏจันทรเกษม ดร.สฤษฎเกียรติ แจ่มสมบูรณ์ ประธานกรรมการบริหารผู้ผลิตรายการฮ็อตไลน์ไทยแลนด์ ดร.ปิยะมาน เตชะไพบูลย์ กรรมการผู้จัดการกลุ่มบริษัท เดอะ รีเจ้นท์ กรุ๊ป เป็นต้น การรายงานและติดตามผลการดำเนินงานด้านต่าง ๆ ของมหาวิทยาลัยราชภัฏเพชรบุรี โดยเฉพาะในเรื่องการพัฒนาและยกระดับคุณภาพการศึกษา การพัฒนาท้องถิ่น เพื่อพัฒนาและยกระดับคุณภาพชีวิตของชุมชนให้มีคุณภาพชีวิตที่ดีขึ้น

ทั้งนี้ ผู้ช่วยศาสตราจารย์ ดร.เสนาะ กลิ่นงาน อธิการบดีมหาวิทยาลัยราชภัฏเพชรบุรี ได้กล่าวชี้แจงถึงประเด็นการดำเนินงานชองมหาวิทยาลัยฯ และยินดีที่จะนำข้อเสนอแนะของกรรมการสภามหาวิทยาลัยฯ ไปปรับใช้ในการขับเคลื่อนการทำงานร่วมกับบุคลากรของมหาวิทยาลัยราชภัฏเพชรบุรีต่อไป

ด้านพลอากาศเอก ชลิต พุกผาสุก นายกสภามหาวิทยาลัยฯ ได้กล่าวเน้นย้ำถึงการดูแลช่วยเหลือนักศึกษาที่มีความตั้งใจเรียนแต่ขาดแคลนทุนทรัพย์ โดยมอบหมายให้อธิการบดีฯ และผู้ที่เกี่ยวข้องกำหนดแนวทางในการให้ความช่วยเหลือ ทั้งในส่วนของมหาวิทยาลัยราชภัฏเพชรบุรี และการประสานกับหน่วยงานต่าง ๆ ทั้งภาครัฐและเอกชนเพื่อขอรับการสนับสนุนให้มากยิ่งขึ้นต่อไป

#

รายงานโดย กลุ่มงานสื่อสารองค์กร มหาวิทยาลัยราชภัฏเพชรบุรี